techiaith/cofnodycynulliad_en-cy huggingface dataset:
English: Thank you very much for taking an intervention. We won't be supporting the amendment, as it happens, although it's well known that I work very positively with the developers at Wylfa. There are a few things with this amendment that I would say are not consistent with certainly what I feel. Long term, I don't think nuclear is the answer; we've got to be clear on that. We've got to be clear about how transformational it is in the long term for the economy of Wales, as important as it is for my constituency. And also, when it comes to talk of an energy mix for Wales, Wylfa is part of an energy mix for the UK, not for Wales, in reality.
Welsh: Diolch yn fawr iawn am dderbyn ymyriad. Ni fyddwn ni'n cefnogi'r gwelliant, fel y mae'n digwydd, er ei bod yn hysbys iawn fy mod i'n gweithio yn gadarnhaol iawn gyda'r datblygwyr yn Wylfa. Mae ychydig o bethau ynglŷn â'r gwelliant hwn, fe ddywedwn i, nad ydyn nhw'n gyson â'r hyn yr wyf i'n ei deimlo yn sicr. Yn y tymor hir, nid wyf yn credu mai niwclear yw'r ateb; mae'n rhaid inni fod yn glir ynghylch hynny. Mae'n rhaid inni fod yn glir ynghylch pa mor drawsnewidiol y bydd yn y tymor hir ar gyfer economi Cymru, er mor bwysig ydyw i fy etholaeth i. A hefyd, pan siaredir am gymysgedd o ynni ar gyfer Cymru, mae Wylfa yn rhan o gymysgedd ynni ar gyfer y DU, nid ar gyfer Cymru, mewn gwirionedd.
English: Just to respond - well, I did respond to the first amendment about a fortnight ago, and I don't see that anything's changed since that point, so I will leave that there. In terms of the second amendment, on Wylfa, well, the last thing we want is that nuclear should be part of the long-term energy mix. The whole purpose is that we move away from the hub-and-spoke model, as I said earlier, and not shackle another generation to that model. So, clearly, we're going to oppose that amendment. And on the third amendment, well, it's only right, of course, that local voices should be heard in any discussions around planning decisions, be it energy or anything else. And it's also right, of course, that having balanced the different factors and the different considerations, that the Cabinet Secretary should make a final decision on issues that have greater significance than simply the local - that is, they have national significance. So, we will also be opposing that amendment. We do have the natural resources here in Wales, we have the natural capital, so let's use it in a way that brings benefits to our people and, most importantly, brings benefits for future generations.
Welsh: Jest i ymateb - wel, mi wnes i ymateb i'r gwelliant cyntaf rhyw bythefnos yn ôl. Nid ydw i'n gweld bod dim byd wedi newid ers hynny, felly gwnaf adael hynny. O ran yr ail welliant, ar Wylfa, wel y peth olaf rydym ni eisiau yw bod niwclear yn rhan o'r mix ynni hirdymor. Yr holl bwrpas yw ein bod ni'n symud oddi wrth y model hub and spoke, fel roeddwn i'n ei ddweud gynnau, ac nid llyffetheirio cenhedlaeth arall i'r model yna. Felly, yn amlwg, rydym ni'n mynd i wrthwynebu'r gwelliant yna. Ac ar y trydydd gwelliant, wel mae dim ond yn iawn, wrth gwrs, fod lleisiau lleol yn cael eu clywed mewn unrhyw drafodaethau o gwmpas penderfyniadau cynllunio, boed yn ynni neu'n unrhyw beth arall. Ac mae e hefyd yn iawn, wrth gwrs, ar ôl cydbwyso ffactorau gwahanol a'r ystyriaethau gwahanol, fod yr Ysgrifennydd Cabinet yn gwneud penderfyniad terfynol ar faterion sydd o arwyddocâd mwy na dim ond lleol - hynny yw, arwyddocâd cenedlaethol. Felly, mi fyddwn ni'n gwrthwynebu'r gwelliant yna hefyd. Mae gennym ni'r adnoddau naturiol yma yng Nghymru, mae gennym ni gyfalaf naturiol, gadewch inni ei ddefnyddio fe mewn ffordd fydd yn dod â budd i'n pobl ni ac, wrth gwrs, yn bwysicach na dim byd arall, budd i genedlaethau'r dyfodol.
English: Can I agree with the comments -
Welsh: A gaf i gytuno â'r sylwadau -
English: I'll decide whether you take an intervention. Russell George.
Welsh: Fi sy'n penderfynu pa un a fyddwch chi'n derbyn ymyriad. Russell George.
English: Thank you, Deputy Presiding Officer. Can I agree with the view that it's riding roughshod over the local community? This doesn't do anything for local democracy, when the Minister rides roughshod over the views of the local authority and the inspector as well. But could I specifically ask, when the Minister does respond to this particular amendment, that she also addresses the concerns about works being undertaken today that haven't yet had the proper permissions? And perhaps that needs to be reflected in the Minister's comments on this issue as well.
Welsh: Diolch, Dirprwy Lywydd. A gaf i gytuno â'r farn mai sathru'r gymuned leol dan draed yw hyn? Nid yw hyn yn gwneud unrhyw les i ddemocratiaeth leol, pan fo'r Gweinidog yn sathru barn yr awdurdod lleol a'r arolygydd dan draed hefyd. Ond a gaf i ofyn yn benodol, pan fydd y Gweinidog yn ymateb i'r gwelliant arbennig hwn, ei bod hi hefyd yn ymdrin â'r pryderon ynghylch gwaith sy'n cael ei wneud heddiw nad yw hyd yn hyn wedi cael yr hawliau priodol? Ac efallai fod angen i hynny gael ei adlewyrchu yn sylwadau'r Gweinidog ar y mater hwn hefyd.
English: I think it is incumbent upon the Minister to try to consider whether those works that are proceeding have the relevant permissions. Clearly, if they haven't, then they should cease forthwith. And I think that we have a Cabinet Secretary who has listened on many occasions to arguments that have been made by the Welsh Conservatives and taken forward decisions on the basis of the discussions that she's had with us, and I do hope that we are knocking on an open door today in respect of this decision too.
Welsh: Rwy'n credu ei bod yn ddyletswydd ar y Gweinidog i geisio ystyried pa un a yw'r gwaith hwn sydd yn mynd rhagddo wedi cael y caniatâd perthnasol. Yn amlwg, os nad oes caniatâd wedi ei roi, yna fe ddylen nhw roi'r gorau iddi ar unwaith. Ac rwy'n credu bod gennym ni Ysgrifennydd y Cabinet sydd wedi gwrando ar lawer achlysur ar ddadleuon y Ceidwadwyr Cymreig ac wedi gwneud penderfyniadau ar sail y trafodaethau a gafodd hi gyda ni, ac rwy'n gobeithio ein bod ni'n curo ar ddrws agored o ran y penderfyniad hwn heddiw hefyd.
English: Thank you. Can I now call the Cabinet Secretary for Energy, Planning and Rural Affairs to reply to the debate? Lesley Griffiths.
Welsh: Diolch. A gaf i yn awr alw ar Ysgrifennydd y Cabinet dros Ynni, Cynllunio a Materion Gwledig i ymateb i'r ddadl? Lesley Griffiths.
English: Would the Cabinet Secretary give way?
Welsh: A yw Ysgrifennydd y Cabinet yn fodlon ildio?
English: Thank you. Would the Cabinet Secretary possibly have discussions with the Scottish Government colleagues? They have recently produced quite an extensive report on the idea of a national energy company for Scotland, which could indeed be a model for us in Wales.
Welsh: Diolch. A fyddai Ysgrifennydd y Cabinet o bosibl yn cael trafodaethau â chydweithwyr yn Llywodraeth yr Alban? Maen nhw, yn ddiweddar, wedi cynhyrchu adroddiad eithaf helaeth ar y syniad o gwmni ynni cenedlaethol ar gyfer yr Alban, a allai yn wir fod yn fodel i ni yng Nghymru.
English: Yes, I have actually seen the report, Adam Price, but, yes, of course, I'd be very happy to have that discussion with colleagues in Scotland. But as I say, when we looked at it initially - I think it was about a year ago, but maybe a little bit more - we just thought that the significant investment that was needed couldn't be justified. But I'm very happy to continue to have those discussions. I will of course ask officials to look into the accusations, by, I think it was, two or three Welsh Conservative Members, that work's currently under way at Hendy. That's not my understanding, but of course I will ask officials to look into that for me, and just thank Members for their interest in energy and their contributions today. Diolch.
Welsh: Ie, rwyf wedi gweld yr adroddiad, mewn gwirionedd, Adam Price, ond byddwn, wrth gwrs, byddwn yn barod iawn i drafod hynny gyda chydweithwyr yn yr Alban. Ond fel y dywedais, pan yr edrychasom ni ar y mater i ddechrau - tua blwyddyn yn ôl, rwy'n credu, ond efallai ychydig yn fwy - nid oeddem ni o'r farn y gallem ni gyfiawnhau'r buddsoddiad sylweddol a fyddai ei angen. Ond rwy'n barod iawn i barhau i gael y trafodaethau hynny. Byddaf wrth gwrs yn gofyn i swyddogion ymchwilio i'r cyhuddiadau, gan, rwy'n credu, dau neu dri o Aelodau'r Ceidwadwyr Cymreig, bod y gwaith eisoes yn mynd rhagddo yn Hendy. Nid dyna fy nealltwriaeth i, ond wrth gwrs fe ofynnaf i swyddogion ymchwilio i hynny ar fy rhan, a diolch i'r Aelodau am eu diddordeb mewn ynni ac am eu cyfraniadau heddiw. Diolch.
English: Thank you. The proposal is to agree amendment 1. Does any Member object? [ Objection.] Therefore, we defer voting on this item until voting time.
Welsh: Diolch. Y cynnig yw cytuno ar welliant 1. A oes unrhyw Aelod yn gwrthwynebu? [ Gwrthwynebiad.] Felly rydym ni'n gohirio'r pleidleisio ar yr eitem hon tan y cyfnod pleidleisio.
English: Item 10 on our agenda this evening is a statement by the Chair of the Children, Young People and Education Committee on United Nations Universal Children's Day. I call on the Chair of the committee, Lynne Neagle.
Welsh: Eitem 10 ar ein hagenda heno yw datganiad gan Gadeirydd y Pwyllgor Plant, Pobl Ifanc ac Addysg ynglŷn â Diwrnod Byd-eang y Plant y Cenhedloedd Unedig. Galwaf ar Gadeirydd y Pwyllgor, Lynne Neagle.
English: Thank you. I do have a number of speakers, so, if everybody is quite brief, I should get you all in. So, that's entirely up to you. Janet Finch-Saunders.
Welsh: Diolch. Mae gen i nifer o siaradwyr, felly, os wnaiff bawb fod yn eithaf cryno, dylwn i allu eich cynnwys chi i gyd. Felly, mater i chi yn llwyr yw hynny. Janet Finch-Saunders.
English: Thank you, Janet Finch-Saunders, for those remarks and for the kind words, which are much appreciated. A number of the issues that you raised were in relation to the children's commissioner's report. As you know, the children's commissioner will be before us on Thursday, and we'll have the opportunity to directly question plus follow up those issues then, and they are all very important issues that she's raised. I agree with you on the children's rights impact assessments. This has been an ongoing concern for the committee, and you'll be aware that, last week, we held the concurrent meeting with the Equality, Local Government and Communities Committee and the Finance Committee, and I'm hoping that, as a group of committees, we can take forward those recommendations to make those impact assessments more meaningful. But what I would say is that there's a reason why children are singled out for a particular impact assessment, and that is because they don't have a vote, they don't have that kind of democratic say, so I think it is particularly important that we ensure that their rights are at the heart of what we do. Thank you for the comments, and I agree with you on the Youth Parliament.
Welsh: Diolch, Janet Finch-Saunders, am y sylwadau hynny ac am y geiriau caredig, rwy'n eu gwerthfawrogi'n fawr. Roedd nifer o'r materion y gwnaethoch chi eu crybwyll yn ymwneud ag adroddiad y comisiynydd plant. Fel y gwyddoch chi, bydd y comisiynydd plant ger ein bron ddydd Iau, a bydd gennym ni gyfle i'w holi'n uniongyrchol ac i gymryd camau dilynol ar y materion hynny bryd hynny, ac mae pob mater y mae hi wedi'i godi yn bwysig iawn. Rwy'n cytuno â chi ynghylch yr asesiadau effaith ar hawliau plant. Mae hyn wedi bod yn bryder parhaus i'r pwyllgor, a byddwch yn ymwybodol ein bod, yr wythnos diwethaf, wedi cynnal cyfarfod cydamserol â'r Pwyllgor Cydraddoldeb, Llywodraeth Leol a Chymunedau a'r Pwyllgor Cyllid, ac rwy'n gobeithio, fel grŵp o bwyllgorau, y gallwn ni weithredu ar yr argymhellion hynny i wneud yr asesiadau effaith hynny yn fwy ystyrlon. Ond yr hyn y byddaf i'n ei ddweud yw bod rheswm dros neilltuo plant ar gyfer asesiad effaith penodol, a hynny yw oherwydd nad oes ganddyn nhw bleidlais, nad oes ganddyn nhw'r math hwnnw o lais democrataidd, felly mae'n arbennig o bwysig, yn fy marn i, inni sicrhau bod eu hawliau wrth wraidd yr hyn a wnawn. Diolch ichi am y sylwadau, ac rwy'n cytuno â chi ynghylch y Senedd Ieuenctid.
English: Thank you very much to Lynne for the statement and for providing this opportunity for us to put a clear focus on children's rights here in Wales tonight. I'm particularly pleased, as I'm sure we all are, that Wales adopted the UN Convention on the Rights of the Child in 2011 - the first nation in the UK to do so. It is entirely appropriate that the Welsh Government should publish a review of its commitments to the convention next year, and this will provide us with a direct opportunity, as an Assembly, to scrutinise the implementation of the Measure. As we've heard, the children's commissioner is very critical that no CRIAs were carried out on the current budgetary proposals. Article 4 of the UN Convention on the Rights of the Child make it a requirement for every level of government to act in a way that is consistent with the convention. It states that there needs to be regular assessment of how budgets will impact on different groups of children, ensuring that the budgetary decisions lead to the best possible outcomes for the greatest possible number of children, also taking into account, as a central part of that process, children who are vulnerable. But the commissioner said last week:
Welsh: Diolch yn fawr iawn i Lynne am ei datganiad ac am greu'r cyfle i ni roi ffocws clir ar hawliau plant yng Nghymru heno. Rydw i'n falch iawn, fel rydym ni i gyd, rydw i'n siŵr, fod Cymru wedi mabwysiadu confensiwn hawliau'r plentyn y Cenhedloedd Unedig yn 2011 - gwlad gyntaf y Deyrnas Unedig i wneud hynny. Mae'n gwbl briodol fod Llywodraeth Cymru yn mynd i gyhoeddi arolwg o'i hymrwymiadau i'r confensiwn y flwyddyn nesaf, a bydd hyn yn rhoi cyfle uniongyrchol i'r Cynulliad graffu ar weithrediad y Mesur. Fel rydym ni wedi clywed, mae'r comisiynydd plant yn hynod feirniadol na wnaed unrhyw asesiadau effaith hawliau plant ar y cynigion cyllideb presennol. Mae erthygl 4 confensiwn hawliau'r plentyn yn ei gwneud hi'n ofynnol i bob lefel o lywodraeth weithredu mewn ffordd sy'n gyson â'r confensiwn. Mae'n dweud bod angen asesu'n gyson sut bydd cyllidebau yn effeithio ar grwpiau gwahanol o blant, gan sicrhau bod y penderfyniadau cyllideb yn arwain at y deilliannau gorau posib i'r nifer mwyaf o blant, ond gan gymryd i ystyriaeth, yn ganolog i'r broses, plant mewn sefyllfaoedd bregus. Ond mi ddywedodd y comisiynydd yr wythnos diwethaf:
English: 'children's rights appear to be an "add-on" within this budget',
Welsh: mae'n ymddangos bod hawliau plant yn 'ychwanegiad' o fewn y gyllideb hon,
English: rather than those rights being part of the analysis from the very outset, with that then leading to the budgetary decisions. So, yes, the children's commissioner is very critical, and has every right to be so, but, to be fair, she also said that there are few examples of good practice. There are very few examples of governments working systematically to ensure that priority is given to children and children's rights as they draw up their budgets. So, Wales isn't alone in that regard. There are very few examples of states that are truly successful in budgeting in accordance with their commitments to the rights of children. So, why don't we in the Senedd of Wales show the way? We are the first in the UK to adopt the convention. Why can't we be the first Senedd - the first Parliament in the world - to put children's rights firmly at the heart of our budgetary processes? I would like your view, and, more importantly perhaps, the view of the Cabinet Secretary for Finance on that particular point. It would be excellent if we were able to support that today, on UN Universal Children's Day.
Welsh: yn hytrach na bod hawliau'n rhan o'r dadansoddiad o'r cychwyn cyntaf, a hynny yn arwain at y penderfyniadau cyllidebol. Felly, ydy, mae'r comisiynydd plant yn bod yn hynod feirniadol, ac efo pob lle i fod yn feirniadol, ond, a bod yn deg, mi wnaeth hi hefyd ddweud mai prin iawn ydy'r enghreifftiau o arfer dda. Hynny yw, prin iawn ydy'r enghreifftiau o lywodraethau yn gweithio'n systematig i sicrhau bod blaenoriaeth yn cael ei rhoi i blant a hawliau plant yn ystod eu prosesau creu cyllidebau. Felly, nid yw Cymru ar ei phen ei hun yn hynny o beth. Ychydig iawn o esiamplau sydd yna o wladwriaethau sydd yn wirioneddol lwyddiannus wrth osod cyllidebau yn unol â'u hymrwymiadau i hawliau plant. Felly, beth am i ni yma yn Senedd Cymru ddangos y ffordd? Ni ydy'r cyntaf yn y DU i fabwysiadu'r confensiwn. Beth am i ni fod y Senedd gyntaf - y gyntaf yn y byd - i wreiddio ystyriaethau hawliau plant yn ddwfn i'n prosesau cyllidebu? Buaswn i'n hoffi cael eich barn chi ac, yn bwysicach, efallai, barn Ysgrifennydd y Cabinet dros Gyllid ar hynny. Mi fyddai'n wych o beth pe baem ni'n gallu cefnogi hynny heddiw ar ddiwrnod plant y Cenhedloedd Unedig.
English: Thank you to Siân Gwenllian for her comments. I'm very pleased to have her as a member of the committee as well. I completely agree with you on the children's rights issue. It has been a constant theme in the Assembly - that we are concerned that, despite this wonderful start back in 2011, there has been a dilution of that commitment in recent years for what seem like very worthy reasons, with things like the Well-being of Future Generations (Wales) Act 2015. But, as I said earlier, there is a reason why we've singled children out, and we have to stick to that really. I hope that we can progress this, working with the other committees. Another very positive suggestion that came out last week was to look back at the excellent work that was done, when Jane Hutt was Cabinet Secretary for Finance, around children's budgeting, because it isn't enough to just talk about these things; we have to make sure that they happen. I think that it would be wonderful if we, as an Assembly, could make sure that we do continue to lead the way in this area. I would be very, very enthusiastic about that.
Welsh: Diolch i Siân Gwenllian am ei sylwadau. Rwy'n falch iawn o'i chael hi'n aelod o'r pwyllgor hefyd. Rwy'n cytuno'n llwyr â chi ynghylch y mater hawliau plant. Mae wedi bod yn thema gyson yn y Cynulliad - ein bod ni'n pryderu, er gwaethaf y cychwyn gwych hwn yn ôl yn 2011, bod yr ymrwymiad hwnnw wedi gwanhau yn ystod y blynyddoedd diwethaf am resymau teilwng iawn eu golwg, yn sgil pethau fel Deddf Llesiant Cenedlaethau'r Dyfodol (Cymru) 2015. Ond, fel y dywedais i'n gynharach, mae yna reswm pam yr ydym ni wedi neilltuo plant, ac mae'n rhaid inni lynu at hynny mewn gwirionedd. Rwy'n gobeithio y gallwn ni fwrw ymlaen â hyn, trwy weithio gyda phwyllgorau eraill. Awgrym cadarnhaol iawn arall a ddaeth i'r amlwg yr wythnos diwethaf oedd edrych yn ôl ar y gwaith rhagorol a gafodd ei wneud, pan oedd Jane Hutt yn Ysgrifennydd y Cabinet dros Gyllid, o ran cyllidebu ar gyfer plant, oherwydd nid yw'n ddigon i wneud dim mwy na siarad am y pethau hyn; mae'n rhaid inni wneud yn siŵr eu bod yn digwydd. Rwy'n credu y byddai'n wych pe gallem ni fel Cynulliad wneud yn siŵr ein bod yn parhau i arwain y ffordd yn y maes hwn. Rwy'n frwdfrydig iawn, iawn ynghylch hynny.
English: Can I thank Rhianon Passmore for her comments? I agree that we have a very good record in Wales, one that we can be proud of, but we can't be complacent, especially at a time of austerity when there are such competing priorities. It's incumbent on all of us to do what we can to ensure that the rights of children are central to what we're doing. Thank you for mentioning youth services. They are crucially important. It was our first inquiry. They're important to the most vulnerable children, but it's also important that we remember that they're there for all children, and that was a very clear message in our inquiry, that this should be universal provision that is open access for all children and young people so that everybody is catered for. I agree again with your remarks about the UN report. I think it is something that we will have to look at. I hope that it's something that the committees can work together to look at, and I hope that everybody will convey the messages in it, because there is only so much that we can do on some things while we are still having some very adverse welfare reforms inflicted on us. At the end of the day, poverty is such a big driver for all the other issues like mental health problems, family relationship breakdown, et cetera. So, I hope that we can all work together on it. Thank you.
Welsh: A gaf i ddiolch i Rhianon Passmore am ei sylwadau? Rwy'n cytuno bod gennym ni hanes da iawn yng Nghymru, un y gallwn ni fod yn falch ohono, ond ni allwn ni fod yn hunanfodlon, yn enwedig ar adeg o gyni pan fo'r fath flaenoriaethau yn gwrthdaro. Mae'n ddyletswydd ar bob un ohonom ni i wneud ein gorau i sicrhau bod hawliau plant yn ganolog i'r hyn yr ydym yn ei wneud. Diolch i chi am grybwyll y gwasanaethau ieuenctid. Maen nhw'n hanfodol bwysig. Dyna oedd ein hymchwiliad cyntaf. Maen nhw'n bwysig i'r plant mwyaf agored i niwed, ond mae hefyd yn bwysig ein bod yn cofio eu bod nhw yno ar gyfer pob plentyn, ac roedd honno'n neges glir iawn yn ein hymchwiliad, y dylai hyn fod yn ddarpariaeth gyffredinol sy'n agored i'r holl blant a phobl ifanc er mwyn darparu ar gyfer pawb. Eto rwy'n cytuno â'ch sylwadau ynghylch adroddiad y Cenhedloedd Unedig. Rwy'n credu ei bod hi'n rhywbeth y bydd yn rhaid inni ymdrin ag ef. Rwy'n gobeithio ei bod yn rhywbeth y gall y pwyllgorau weithio gyda'i gilydd i ymdrin ag ef, ac rwy'n gobeithio y bydd pawb yn cyfleu'r negeseuon sydd ynddo, oherwydd dim ond hyn a hyn y gallwn ni ei wneud ar rai pethau, ac mae diwygiadau lles anffafriol iawn yn parhau i gael eu gwthio arnom ni. Yn y pen draw, mae tlodi yn effeithio cymaint ar yr holl faterion eraill fel problemau iechyd meddwl, perthynas teuluol yn chwalu, ac yn y blaen. Felly, rwy'n gobeithio y gallwn ni i gyd weithio gyda'n gilydd arno. Diolch.
English: Item 11 is voting time and, unless three Members wish for the bell to be rung, I intend to proceed to the vote. The first vote this evening is on the debate on the Law Derived from the European Union (Wales) Act 2018 (Repeal) Regulations 2018. I call for a vote on the motion tabled in the name of Julie James. Open the vote. Close the vote. For the motion 40, no abstentions, eight against. Therefore, the motion is agreed.
Welsh: Eitem 11 yw'r cyfnod pleidleisio ac, oni bai bod tri Aelod yn dymuno i'r gloch gael ei chanu, rwy'n bwriadu symud ymlaen at y pleidleisio. Mae'r bleidlais gyntaf heno ar y ddadl ynghylch Rheoliadau Deddf Cyfraith sy'n Deillio o'r Undeb Ewropeaidd (Cymru) 2018 (Diddymu) 2018. Galwaf am bleidlais ar y cynnig a gyflwynwyd yn enw Julie James. Agor y bleidlais. Cau'r bleidlais. O blaid y cynnig 40, neb yn ymatal, wyth yn erbyn. Felly, derbynnir y cynnig.
English: We now move to a vote on the debate: how do we achieve a low-carbon energy system for Wales? And I call for a vote on amendment 1, tabled in the name of Neil McEvoy. Open the vote. Close the vote. For the amendment one, eight abstentions, 40 against. Therefore, the amendment is not agreed.
Welsh: Symudwn yn awr i bleidlais ar y ddadl: sut y gallwn ni gyflawni system ynni carbon isel ar gyfer Cymru? A galwaf am bleidlais ar welliant 1, a gyflwynwyd yn enw Neil McEvoy. Agor y bleidlais. Cau'r bleidlais. O blaid y gwelliant un, wyth yn ymatal, 40 yn erbyn. Felly, ni dderbynnir y gwelliant.
English: I now call for a vote on amendment 2, tabled in the name of Darren Millar. Open the vote. Close the vote. For the amendment 40, no abstentions, nine against. Therefore, amendment 2 is agreed.
Welsh: Galwaf nawr am bleidlais ar welliant 2, a gyflwynwyd yn enw Darren Millar. Agor y bleidlais. Cau'r bleidlais. O blaid y gwelliant 40, neb yn ymatal, naw yn erbyn. Felly, derbynnir gwelliant 2.
English: I call for a vote on amendment 3 tabled in the name of Darren Millar. Open the vote. Close the vote. For the amendment 13, no abstentions, 36 against. Therefore, amendment 3 is not agreed.
Welsh: Galwaf am bleidlais ar welliant 3, a gyflwynwyd yn enw Darren Millar. Agor y bleidlais. Cau'r bleidlais. O blaid y gwelliant 13, neb yn ymatal, 36 yn erbyn. Felly, ni dderbynnir gwelliant 3.